smcproject/ml-wiki-sentences huggingface dataset:
ഏകബീജപത്രസസ്യങ്ങളിലെ ഇലകളിൽ നീണ്ടതും എന്നാൽ, ദ്വിബീജപത്ര സസ്യങ്ങളിൽ നീളം താരതമ്യെന കുറവുമാണ്.
Diagram of moderate scale leaf anatomy
രോമങ്ങൾ Trichomes or മിക്ക സ്പീഷിസുകളിലും ഉപരിവൃതിയിൽ നിന്നും പുറത്തേയ്ക്കു വളരുന്നു.
വേരിന്റെ ഉപരിവൃതിയിൽനിന്നും ഉപരിവൃതിരോമങ്ങൾ പുറത്തുവരുന്നുണ്ട്.
ഇവയെ റൂട്ട് ഹെയേഴ്സ് അല്ലെങ്കിൽ മൂലലോമങ്ങൾ എന്നു വിളിക്കുന്നു.
ഇവ ജലവും ലവണങ്ങളും മണ്ണിൽനിന്നും വലിച്ചെടുക്കാൻ പ്രാപ്തമാണ്.
ദ്വിതീയ വളർച്ച നിലനിൽക്കുന്ന സസ്യങ്ങളിൽ വേരുകളുടെയും തണ്ടിന്റെയും ഉപരിവൃതിക്കു പകരം കോർക്ക് കേമ്പിയത്തിന്റെ പ്രവർത്തനം മൂലം പെരിഡേം ആണു കാണപ്പെടുക.
കാവൽ കോശങ്ങൾ Stoma in a tomato leaf (microscope image) ഉപരിവൃതിയിലെ കോശവ്യതിരിക്തത Scanning electron microscope image of Nicotiana alata leaf's epidermis, showing trichomes (hair-like appendages) and stomata (eye-shaped slits, visible at full resolution) ഇതും കാണൂ Bark Cork cambium Periderm അവലംബം
ഉപവാസം (വിവക്ഷകൾ)
ഉപവാസം എന്ന വാക്കിനാൽ താഴെപ്പറയുന്ന എന്തിനേയും വിവക്ഷിക്കാം.
ഉപവാസം - പ്രകൃതിചികിത്സയിലെ ഒരു വിശ്രമാനുഷ്ഠാനം നോമ്പ് , വ്രതം എന്ന അർത്ഥത്തിൽ ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ഉപരാഷ്ട്രപതി (ഇന്ത്യ) ഇംഗ്ലീഷ് വിലാസം https://ml.wikipedia.org/wiki/Vice_President_of_India ഭാരതം
ഇന്ത്യാ ഗവൺമെന്റിൽ രാഷ്ട്രപതിക്കുശേഷമുള്ള ഉയർന്ന പദവി - ഇന്ത്യയിലെ രണ്ടാമത്തെ ഉയർന്ന പദവി - ആണ് ഉപരാഷ്ട്രപതിയുടേത്.
( ഹിന്ദി : भारत के उपराष्ट्रपति ) ഇന്ത്യയുടെ പാർലമെന്റിന്റെ ഉപരിസഭയായ രാജ്യസഭയുടെ അദ്ധ്യക്ഷൻ എന്ന നിയമനിർമ്മാണാധികാരവും ഉപരാഷ്ട്രപതിയിൽ നിക്ഷിപ്തമായിരിക്കുന്നു.
രാഷ്ട്രപതിയുടെ സ്ഥാനത്ത്  ഏതെങ്കിലും സാഹചര്യത്തിൽ ഒഴിവുവരുന്ന പക്ഷം താല്കാലികമായി അദ്ദേഹത്തിന്റെ അധികാരങ്ങൾ വിനിയോഗിക്കാനുള്ള ഉത്തരവാദിത്തവും ഇന്ത്യയുടെ ഭരണഘടന പ്രകാരം ഉപരാഷ്ട്രപതിക്കുണ്ട്.
ഇന്ത്യൻ ഭരണഘടനയുടെ 63-ാം അനുച്ഛേദം "ഇന്ത്യയ്ക്ക് ഒരു ഉപരാഷ്ട്രപതി ഉണ്ടായിരിക്കണം" എന്ന് നിഷ്കർഷിക്കുന്നു.
ഇന്ത്യയുടെ ഇപ്പോഴത്തെ ഉപരാഷ്ടപതി വേങ്കൈ നായിഡു ആണ്.
മരണമോ, രാജിവെയ്കലോ, നീക്കം ചെയ്യലോ തുടങ്ങിയതരത്തിലുള്ള സാഹചര്യങ്ങളിൽ ഇന്ത്യയുടെ രാഷ്ട്രപതി പദം ഒഴിവുവരുന്ന പക്ഷം പുതിയ രാഷ്ട്രപതിയെ സമ്മതിദായക സമൂഹം തെരഞ്ഞെടുക്കുന്നതുവരെ - പരമാവധി 6 മാസം - രാഷ്ട്രപതിയെപ്പോലെ പ്രവർത്തിക്കുവാൻ ഉപരാഷ്ട്രപതിക്ക് ഭരണഘടന ഉത്തരവാദിത്തം നൽകുന്നു.
ഇക്കാലയളവിൽ അദ്ദേഹം രാജ്യസഭയുടെ അദ്ധ്യക്ഷനായി പ്രവർത്തിക്കാൻ പാടുള്ളതല്ല.
രാജ്യസഭയുടെ അധികാരോത്ഭൂതമായ (എക്സ്-ഒഫീഷ്യോ) അദ്ധ്യക്ഷനാണ് ഉപരാഷ്ട്രപതി.
രാജ്യസഭയിലെ എല്ലാ ബില്ലുകളും പ്രമേയങ്ങളും അദ്ദേഹത്തിന്റെ അനുമതിയോടെമാത്രമേ അവതരിപ്പിക്കാനാവൂ.
അതേസമയം രാജ്യസഭയിലെ അംഗം അല്ലാത്തതിനാൽ അദ്ദേഹത്തിന് സഭയിൽ വോട്ടവകാശം ഇല്ല.
രാഷ്ട്രപതിക്കുശേഷം ഇന്ത്യയിലെ രണ്ടാമത്തെ പരമോന്നതപദവിയാണ് ഉപരാഷ്ടരപതിയുടേത്.
രാഷ്ട്രപതിക്കാണ് ഉപരാഷ്ട്രപതി രാജി സമർപ്പിക്കുന്നത്.
യോഗ്യതകൾ ഇന്ത്യയിലെ പൌരനായിരിക്കണം മുപ്പത്തിയഞ്ച് വയസ്സ് പ്രായമുണ്ടായിരിക്കണം രാജ്യസഭാ അംഗം ആകുന്നതിനുള്ള യോഗ്യതയുണ്ടായിരിക്കണം ഇന്ത്യാഗവൺമെന്റിലോ, സംസ്ഥാനസർക്കാരിലോ, തദ്ദേശസ്ഥാപനങ്ങളിലോ ലാഭദായകമായ പദവികൾ വഹിക്കുവാൻ പാടില്ല
==തെരഞ്ഞെടുപ്പ്
==തെരഞ്ഞെടുപ്പ് നീക്കം ചെയ്യൽ
==ഇന്ത്യയിലെ ഉപരാഷ്ട്രപതിമാ അവലംബം ↑ ↑ http://vicepresidentofindia.nic.in
ഉപലോഹങ്ങൾ ഇംഗ്ലീഷ് വിലാസം https://ml.wikipedia.org/wiki/Metalloids
ലോഹങ്ങളുടെയും അലോഹങ്ങളുടെയും സ്വഭാവം ഒരേ സമയം പ്രകടിപ്പിക്കുന്ന മൂലകങ്ങളെ ആണ് ഉപലോഹങ്ങൾ (Metalloids) എന്ന് വിളിക്കുന്നത്‌.
ആറു മൂലകങ്ങളെ ആണ് സാധാരണയായി ഈ ഗണത്തിൽ പെടുത്തുന്നത് .
ബോറോൺ , സിലിക്കൺ , ജെർമേനിയം , ആർസെനിക് , ആന്റിമണി , ടെലൂറിയം എന്നിവ ഉപലോഹങ്ങൾ ആയി അറിയപ്പെടുന്നു.
പൊളോണിയം എന്ന റേഡിയോ ആക്ടീവ് മൂലകത്തെയും ഉപലോഹം ആയി പരിഗണിക്കാറുണ്ട് .
കാഴ്ച്ചയിൽ ലോഹങ്ങളെ പോലെ ആണ് ഉപലോഹങ്ങൾ കാണപ്പെടുക.
എന്നാൽ അവ വേഗം പൊട്ടുന്നവയും വൈദ്യുതി യുടെ അർദ്ധചാലകങ്ങളും ആണ് .
രാസപരമായി അലോഹങ്ങളുടെ സ്വഭാവം ആണ് ഇവ സാധാരണയായി പ്രകടിപ്പിക്കുന്നത് .
അവലംബങ്ങൾ ↑ http://chemistry.about.com/od/elementgroups/a/metalloids.htm ↑ http://www.chemicalelements.com/groups/metalloids.html
ഉപവേദങ്ങൾ ഹൈന്ദവഗ്രന്ഥങ്ങൾ എന്ന പരമ്പരയുടെ ഭാഗം ഹൈന്ദവഗ്രന്ഥങ്ങൾ വേദങ്ങൾ ഋഗ്വേദം യജുർ‌വേദം സാമവേദം അഥർ‌വവേദം വേദവിഭാഗങ്ങൾ സംഹിതകൾ ബ്രാഹ്മണം ആരണ്യകം ഉപനിഷദ് ഉപനിഷത്തുകൾ (108) ഐതരേയം ബൃഹദാരണ്യകം ഈശം തൈത്തിരീയം കേനം മുണ്ഡകം മാണ്ഡൂക്യം പ്രശ്നം കഠം ഛാന്ദോഗ്യം വേദാംഗങ്ങൾ ശിക്ഷ ഛന്ദസ്സ് വ്യാകരണം നിരുക്തം ജ്യോതിഷം കൽപം പുരാണങ്ങൾ (18) 1.
നാലു വേദങ്ങൾക്കും ഉപവേദങ്ങൾ ഉണ്ട്.
ആരോഗ്യവും യുദ്ധവും സംഗീതവും എല്ലാം വിശദമായി തന്നെ വേദങ്ങളുടെ ഭാഗമായ ഉപ്വേദങ്ങളിൽ വ്യകതയോടെ വിശദീകരിച്ചിരിക്കുന്നു.
ഋഗ്വേദത്തിന്റെ ഉപവേദമാണിത്.
ചരകൻ , ശുശ്രുതൻ തുടങ്ങി ഒരുപാട് പണ്ഡിതർ ഇതിന് വ്യാഖ്യനം എഴുതിയിട്ടുണ്ട്.
ധനുർവേദം
യജുർവേദത്തിന്റെ ഉപവേദമാണ്.
അംഗിരസ് , ഭരദ്വാജൻ എന്നിവർ ഇതിന് വ്യാഖാനം രചിച്ചിട്ടുണ്ട്.
ഗാന്ധർവവേദം
സാമവേദത്തിന്റെ വേദമാണ് ഇത്.
സംഗീതം മുതലായ കലകളെ ഇതിൽ വിശദീകരിച്ചിരിക്കുന്നു.
ഇതിന് നാരദമുനി രചിച്ച വ്യാഖ്യാനമാണ്, ഗാനവിദ്യാഗ്രന്ഥം എന്നത്.
അർത്ഥവേദം
അഥർവവേദത്തിന്റെ ഉപവേദം ആണിത്.
ശില്പശാസ്ത്രമാണ് ഇതിന്റെ വിഷയം.
വിശ്വകർമ്മാവ് , ത്വഷ്ടാവ് , ദേവജ്ഞൻ , മയൻ എന്നിവരുടെ വ്യാഖ്യനങ്ങൾ ഇതിനുണ്ട്.
അവലംബം ഭാരതീയ ആചാരങ്ങളും അനുഷ്ഠാനങ്ങളും, നീലകണ്ഠൻ നമ്പൂതിരി – ദേവി ബുക്സ്റ്റാൾ
ഉപവർഷൻ
ജൈമിനീയ സൂത്രങ്ങളുടെ ആദ്യത്തെ വൃത്തികാരനായി അറിയപ്പെടുന്ന ആളാണ് ഉപവർഷൻ .
(ഏഡി. 350).
പൂർവ്വമീമാംസാ സൂത്രങ്ങളെയും ഉത്തരമീമാംസ സൂത്രങ്ങളെയും ചേർത്ത് ഇദ്ദേഹം ഭാഷ്യങ്ങൾ ചമച്ചിട്ടുള്ളതായി കരുതുന്നു.
എന്നാൽ ഉപവർഷന്റെ ഗ്രന്ഥങ്ങളൊന്നും തന്നെ കണ്ടുകിടിയിട്ടില്ല.
കഥാസരിത്സാഗരത്തിൽ പാണിനിയുടെ ഗുരുവായി പരാമർശിയ്ക്കുന്ന ഉപവർഷം ഇദ്ദേഹമാണോ എന്നു തീർച്ചയില്ല.
ശങ്കരാചാര്യരും , ശബരസ്വാമിയും ചില ഗ്രന്ഥങ്ങളിൽ ഉപവർഷനെ ഉദ്ധരിയ്ക്കുന്നുണ്ട്.
ഉപവാസം ഇംഗ്ലീഷ് വിലാസം https://ml.wikipedia.org/wiki/Fasting
ഭക്ഷണം നിശ്ചിതസമയത്തേക്ക് ഉപേക്ഷിക്കുന്നതിനെയാണ്‌ ഉപവാസം എന്നതുകൊണ്ടുദ്ദേശിക്കുന്നത്.
മതപരമായ അനുഷ്ടാനമായും രോഗചികിൽസക്കായും, ആരോഗ്യപരിപാലനത്തിനായും ആളുകൾ ഉപവാസം അനുഷ്ടിച്ചുവരുന്നു.
പ്രകൃതിചികിൽസയിൽ
ഉപവാസം പ്രകൃതിചികിത്സയിലെ മുഖ്യ ഘടകമാണ്‌.
നിരന്തരമായി പ്രവർത്തിക്കുന്ന ആന്തരാവയവങ്ങൾക്ക് വിശ്രമം നൽകുന്നതിനായാണ്‌ ഉപവാസം അനുഷ്ഠിക്കുന്നത്.
കണ്ണ് , ചെവി , മൂക്ക് , നാക്ക് , ത്വക്ക് എന്നീ ശരിരത്തിലെ പഞ്ചേന്ദ്രിയങ്ങൽക്ക് വിശ്രമം നൽകുന്നതിനായി സാധാരണ ഉറങ്ങുക എന്ന പ്രവൃത്തി ചെയ്യുന്നു.
ഈ പഞ്ചേന്ദ്രിയങ്ങൾക്ക് വിശ്രമം നൽകാതെ അമിതാധ്വാനം നടത്തുമ്പോൾ രോഗങ്ങൾ ഉണ്ടാകുന്നു.
ഉറക്കം എന്ന പ്രതിഭാസം മൂലം പഞ്ചേന്ദ്രിയങ്ങൾക്ക് യഥാവിധി വിശ്രമം ലഭിക്കുന്നു .
ഉപവാസം യഥാവിധി അനുഷ്ഠിക്കുകയാണെങ്കിൽ അത് പ്രധാനമായും ശരീരത്തിലടിഞ്ഞുകൂടിയിരിക്കുന്ന വിഷാംശങ്ങളെ അകറ്റി ശരീരത്തെ രോഗങ്ങളിൽ നിന്നും രക്ഷിക്കുന്നു.
കരൾ , ഹൃദയം , വൃക്ക , ശ്വാസകോശം , പാൻക്രിയാസ് , ആമാശയം എന്നീ ആന്തരാവയവങ്ങൾക്ക് ഉപവാസം മൂലം കൂടുതൽ പ്രവർത്തനശേഷി കൈവരുന്നു.
കൂടാതെ ശരീരത്തിലടിഞ്ഞിട്ടുള്ള കൊഴുപ്പ് , രോഗങ്ങൾ എന്നിവയെ നശിപ്പിക്കുന്നതിനും ഉപവാസം മൂലം കഴിയുന്നു .
ചിട്ടകൾ ആദ്യ ഉപവാസം-ഉപവാസം ആദ്യമായി തുടങ്ങുകയാണ്‌ എങ്കിൽ കരിക്കിൻ വെള്ളം, പഴങ്ങളുടെ നീര്‌, പച്ചക്കറികളുടെ നീര്‌ എന്നിവ കുടിച്ച് ഭാഗീകമായി ഉപവസിക്കാവുന്നതാണ്‌.
ഇങ്ങനെ ഉപവാസം പരമാവധി പത്ത് ദിവസം വരെ ചെയ്യാവുന്നതാണ്‌ .
ജലപാനം മാത്രം- പച്ചവെള്ളം മാത്രം ആഹാരമാക്കിക്കൊണ്ട് മൂന്ന് ദിവസത്തിൽ കൂടുതൽ ഉപവസിക്കുന്നത് നല്ല പ്രവണതയല്ല .
രോഗാവസ്ഥയിൽ- രോഗാവസ്ഥയിൽ ഉപവാസം അനുഷ്ഠിക്കുന്നത് രോഗത്തിന്റെ കാഠിന്യം അനുസരിച്ച് ദിവസങ്ങളുടെ എണ്ണം നീട്ടുകയോ കുറയ്ക്കുകയോ ചെയ്യാം.
എളുപ്പം ദഹിക്കുന്ന പഴച്ചാറുകളോ അതുപോലെയുള്ള പദാർത്ഥങ്ങളോ രോഗാവസ്ഥയിലുള്ള ഉപവാസത്തിൽ ഉൾപ്പെടുത്തേണ്ടതാണ്‌.
രോഗമുള്ളപ്പോൾ സാധാരണ കഴിക്കുന്നതുപോലെയുള്ള ആഹാരപദാർത്ഥങ്ങൾ ഭക്ഷണത്തിൽ ഉൾപ്പെടുത്തിയാൽ രോഗം ശക്തമാകുകയും രോഗി കൂടുതൽ രോഗിയാവുകയും ചെയ്യുന്നു.
എങ്കിലും ഒരു പ്രകൃതിചികിത്സകന്റെ മേൽനോട്ടത്തിൽ മാത്രമേ രോഗാവസ്ഥയിൽ ഉപവാസം അനുഷ്ഠിക്കാൻ പാടുള്ളൂ .
ഉപവാസം ഒരിക്കലും ഖരാഹാരം കഴിച്ചുകൊണ്ട് അവസാനിപ്പിക്കരുത്.
ഉപവാസം നിർത്തുന്ന ദിവസം ലഘുവായി പഴച്ചാറുകളോ പഴങ്ങളോ എളുപ്പത്തിൽ ദഹിക്കുന്ന ആഹാരം കഴിക്കുക.
രണ്ടാം ദിവസം മുതൽ പഴം-പച്ചക്കറി എന്നിവ ആഹാരത്തിൽ ഒരുപോലെ ഉൾപ്പെടുത്താവുന്നതാണ്‌.
മൂന്നാം ദിവസം ആഹാരത്തിൽ ധാന്യം ഉപയോഗിച്ചുള്ള ആഹാരം ഉൾപ്പെടുത്താം.
അതുപോലെ ഉപവാസം ആരംഭിക്കുന്നതിന്‌ ഒരു ദിവസം മുൻപ് പഴങ്ങൾ മാത്രം ഭക്ഷിച്ചതിനുശേഷം ഉപവസിക്കുന്നതാണ്‌ ഉത്തമം .
ഉപവാസം അനുഷ്ഠിക്കുമ്പോൾ സ്വന്തം താത്പര്യവും സമ്മതവും പൂർണ്ണമനസ്സും ഉണ്ടായിരിക്കണം.
ഗർഭിണികൾ മുലയൂട്ടുന്ന അമ്മമാർ എന്നിവർ പൂർണ്ണോപവാസം എന്ന ജലം മാത്രം ആഹാരമാക്കിയുള്ള ഉപവാസം ചെയ്യാൻ പാടില്ല.
പ്രമേഹരോഗികൾ അർബുദ രോഗികൾ എന്നിവർ ഉപവാസം പരിചയസമ്പന്നനായ പ്രകൃതി ചിത്സകന്റെ നിരീക്ഷണത്തിൽ മാത്രം അനുഷ്ഠിക്കുക.
ഇത്തരം രോഗമുള്ളവർ രോഗത്തിന്റെ ആദ്യഘട്ടങ്ങളിൽ ഉപവസിക്കാതിരിക്കുന്നതാണ്‌ നന്ന് .
മിക്കവാറും എല്ലാ രോഗങ്ങൾക്കും ഉപവാസചികിത്സ വളരെ ഫലപ്രദവും ഗുണകരവുമാണെന്ന് കണ്ടെത്തിയിട്ടുണ്ട് .
മതാതീതമായ ഉപവാസം
ഗാന്ധിയുടെ ഉപവാസം  മതേതരവും രാഷ്ട്രീയവുമായിരുന്നു.
സമരമാർഗ്ഗമായിരുന്നു ഉപവാസം അദ്ദേഹത്തിന്‌.
സമരപ്രവർത്തനമല്ലാത്ത സ്വകാര്യ ഉപവാസങ്ങളുമുണ്ടായിരുന്നു - ശരീരത്തെ വരുതിയിലാക്കാനുള്ള ക്രിയകൾ എന്ന നിലയിൽ.
മൌനവ്രതം , നിരാഹാരം [ബ്രഹ്മചര്യം] തുടങ്ങിയവ.
സദ്പ്രവർത്തികൾ ആരംഭിക്കുന്നതിനുമുന്പ്  പണ്ടുള്ളവർ വ്രതം നോറ്റിരുന്നു.
യുദ്ധത്തിന്നു മുൻപുള്ള 41 ദിവസം നമ്മുടെ [ചാവേറു]കളും വടക്കൻപാട്ടിലെ വീരനായകന്മാരും വ്രതമെടുത്തിരുന്നു.
തെയ്യം കെട്ടുന്നവർ, വെളിച്ചപ്പാട്..
തുടങ്ങിയവർ വ്രതമെടുക്കും.
വിവാഹം, രാജ്യാഭിഷേകം തുടങ്ങിയവക്ക് മുൻപ് വ്രതമെടുത്തിരുന്നു.
ഇതിഹാസപുരാണാദികളിൽ 'പ്രായോപവേശം' എന്നൊരു പ്രയോഗം  കാണാം.
ഉപവസിച്ചുകൊണ്ട് മരണം വരിക്കുന്നതാണിത്.
മഹാഭാരതത്തിൽ പാഞ്ചാലി പ്രായോപവേശം ചെയ്യുമെന്നു ഒരിക്കൽ സത്യം ചെയ്യുന്നുണ്ട്.
(രാമനുണ്ണി,സുജനിക  07:01, 25 ഡിസംബർ 2012 (UTC)) അവലംബം 1 2 3 4 5 6 7 8 ഡോ.ഗോപാലകൃഷ്ണപിള്ള, വൈദ്യരത്നം വേലായുധൻ നായർ എന്നിവരുടെ "ആരോഗ്യവിജ്ഞാനകോശം".
താൾ 123-124.
ഉപസ്ഥം
യോനിയുടെ പുറമേ കാണുന്ന ഭാഗം ഉപസ്ഥം (ഇംഗ്ലീഷിൽ വൾ‌വ-vulva) എന്നറിയപ്പെടുന്നു.
യോനി നാളത്തിന്റെ പുറമേക്ക് തുറക്കുന്ന ഭാഗം, ബൃഹത് ഭഗോഷ്ടങ്ങൾ അഥവാ വൻ യോനീപുടങ്ങൾ
(labia majora), ലഘു ഭഗോഷ്ടങ്ങൾ അഥവാ ചെറു യോനീപുടങ്ങൾ
(labia minora), കൃസരി അല്ലെങ്കിൽ ഭഗശിശ്നിക
(clitoris) എന്നിവ ഉപസ്ഥ ഭാഗത്തു കാണപ്പെടുന്ന ഭാഗങ്ങളാണ്.
ഇതിനു മുകളിലായി മോൻ വാജിനിസ് കാണപ്പെടുന്നു.
കൗമാരത്തിലെ ഹോർമോൺ പ്രവർത്തനങ്ങളുടെ ഭാഗമായി ഉപസ്ഥ ഭാഗത്ത് കൊഴുപ്പടിഞ്ഞു തടിക്കുകയും രോമ വളർച്ചയുമുണ്ടാകുന്നു.
ഇവയെ ഗുഹ്യരോമം എന്ന് പറയപ്പെടുന്നു.
ജനനേന്ദ്രിയ ഭാഗത്തിന്റെ സംരക്ഷണമാണ് ഉപസ്ഥ ഭാഗത്തു കാണപ്പെടുന്ന ഗുഹ്യരോമത്തിന്റെ ധർമ്മം.
ലോലമായ ഉപസ്ഥ ചർമത്തിലേക്ക് നേരിട്ടുള്ള ഘർഷണം കുറയ്ക്കുവാനും, രോഗാണുബാധകളെ തടയുവാനും, ഫിറമോണുകൾ ശേഖരിക്കുന്നതിനും, പൊടിയും മറ്റും യോനിയുടെ ഉള്ളിലേക്ക് കടക്കാതിരിക്കുന്നതിനും ഗുഹ്യരോമങ്ങൾ സഹായിക്കുന്നു.
ഉസ്മാൻ ഡാൻ ഫോദിയോ ഇംഗ്ലീഷ് വിലാസം https://ml.wikipedia.org/wiki/Usman_dan_Fodio
പത്തൊമ്പതാം നൂറ്റാണ്ടിൻറെ തുടക്കത്തിൽ  നൈജീരിയയിലെ ഗോബിറിൽ ഉദയം കൊണ്ട സൊകോട്ടൊ ഖിലാഫത്ത് ഭരണ സ്ഥാപകനാണ് ഉസ്മാൻ ഡാൻ ഫോദിയോ .
ഖാദിരിയ്യ സൂഫി സന്യാസി പ്രമുഖനും, ഇസ്ലാമിക മതപണ്ഡിതനും, പ്രചാരകനുമായിരുന്നു ഇദ്ദേഹം.
പശ്ചിമാഫ്രിക്കയിലെ പഴയ ഗോബിർ (ഇന്നത്തെ നൈജീരിയയിലെ സൊകോട്ടൊ സംസ്ഥാനം ) രാജ്യത്താണ് ഉസ്മാൻ ഫോദിയൊ ജനിച്ചത് .
നൈജീരിയയിലും കാമറൂണിലും വിപ്ലവം  പ്രചരിപ്പിക്കുന്നതിൽ പ്രധാന പങ്ക് വഹിച്ചിരുന്ന ഇദ്ദേഹമാണ് സൊകോട്ടൊ ഖിലാഫത്തിന് വിത്ത് പാകിയത്.
മാലിക്കി കർമ്മശാസ്ത്രത്തിൽ അത്യന്തം അവഗാഹമുള്ള മതപണ്ഡിതനും, പ്രശസ്തനായ ഖാദിരിയ്യ സൂഫി സന്യാസി പ്രമുഖും ആയിരുന്നു ഫോദിയോ.
നവോത്ഥാന പ്രസ്ഥാനം
പശ്ചിമാഫ്രിക്കയിലെ പഴയ ഗോബിർ (ഇന്നത്തെ നൈജീരിയയിലെ സൊകോട്ടൊ സംസ്ഥാനം ) രാജ്യത്തിലെ   ഫുല ഗോത്രത്തിൽ  മുഹമ്മദ് ഫോദിയുടെയും മൈമൂനയുടെയും മകനായി 1754  ഡിസംബർ  15 നാണ് ഡാൻ ഫോദിയൊ ഉസ്മാൻ ജനിച്ചത്.
ഗോബിർ നിവാസികളുടെയിടയിൽ ഇസ്ലാം മതം പ്രചരിപ്പിക്കുന്നതിൽ മുൻകൈയെടുത്ത ഒരു കുടുംബമായിരുന്നു ഇദ്ദേഹത്തിന്റേത്.
ഖുറാൻ , ഹദീസ്, മാലിക്കി കർമശാസ്ത്രം തസ്സവുഫ് എന്നിവയിൽ  ജ്ഞാനം ആർജ്ജിച്ച ശേഷം പൊതു പ്രവർത്തനത്തിനിറങ്ങി.
ജനമേഖലകളിൽ ഇടപ്പെട്ടു വഴികാണിക്കണമെന്ന ഗുരുവിൻറെ നിർദ്ദേശപ്രകാരമായിരുന്നു ഇടപെടലുകളുടെ ആരംഭം.
ഇസ്ലാം മതാനുഭാവികളായിരുന്നു ഗോബിറിലെ ഭരണാധികാരികളും പ്രഭുക്കന്മാരും.
എങ്കിലും പരമ്പരാഗത ഹൗസ സംസ്കാരത്തിലെ ആചാരങ്ങളും നിയമങ്ങളുമാണ് സമൂഹത്തെ നിയന്ത്രിച്ചിരുന്നത്.
ഇസ്ലാം ശരിയത്ത് നിയമം അതേപടി നടപ്പിലാക്കുവാൻ കഴിഞ്ഞില്ല.
ഇത് അഭ്യസ്തവിദ്യരായ മുസ്ലീങ്ങളിൽ അസ്വസ്ഥത ഉളവാക്കുകയും ഇസ്ലാം നവോത്ഥാന പ്രസ്ഥാനത്തിന് വഴി തെളിക്കുകയും ചെയ്തു.
ഈ നവോത്ഥാന പ്രസ്ഥാനത്തിന്റെ പ്രമുഖ വക്താക്കളിൽ ഒരാളായിരുന്നു ഡാൻ ഫോദിയൊ ഉസ്മാൻ.
ജിഹാദ്
ചെറുപ്പത്തിൽ ഗോബിർ, സംഫാര, കാത്സിന, കെബ്ബി തുടങ്ങിയ സ്ഥലങ്ങളിൽ മതപ്രചാരണത്തിൽ ഉസ്മാൻ ഏർപ്പെട്ടു.
ബലപ്രയോഗത്തിൽ ഇദ്ദേഹം ആദ്യം വിശ്വസിച്ചിരുന്നില്ല.
എന്നാൽ, പല ഭരണാധികാരികളും പരമ്പരാഗത ഹൗസ നിയമങ്ങൾ ഉപേക്ഷിച്ച് ഇസ്ലാം നിയമങ്ങൾ നടപ്പിലാക്കുവാൻ വിസമ്മതിച്ചു.
ഇത് സംഘർഷത്തിനിടയാക്കി.
1804-ൽ ഉസ്മാന്റെ ശിഷ്യന്മാർ ഗോബിർസേനയുമായി ഏറ്റുമുട്ടി.
ഇസ്ലാം നവോത്ഥാന വക്താക്കൾ ഈ ഏറ്റുമുട്ടലിനെ ജിഹാദ് (Jihad) അഥവാ അവിശ്വാസികൾക്കെതിരെയുള്ള പുണ്യയുദ്ധമായി വിശേഷിപ്പിച്ചു.
സൂഫി സന്യാസത്തിലെ മുശാഹദ (ദിവ്യദർശനം) തനിക്കാർജ്ജിക്കാൻ കഴിഞ്ഞെന്നു ഫോദിയോ വിശ്വസിച്ചിരുന്നു.
സൂഫി സന്യാസി അബ്ദുൽ ഖാദിർ ജീലാനിയുടെ ത്വരീഖയിലെ ആചാര്യനായ ഫോദിയോവിനു കറാമത്ത് എന്ന അത്ഭുത പ്രവർത്തനങ്ങൾക്ക് കഴിവുണ്ടെന്ന് ശിഷ്യന്മാരും പൊതുജനങ്ങളും വിശ്വസിച്ചിരുന്നു.
ജനങ്ങൾക്കിടയിൽ സ്വാധീനം വർദ്ധിച്ചതോടെ മുരീദുമാരെ (ശിഷ്യഗണങ്ങൾ) ഉപയോഗിച്ച് ഇസ്ലാമിക ആചാരങ്ങൾ പുനസൃഷ്ടിക്കുവാൻ ഇദ്ദേഹം പരിശ്രമിച്ചു.
വലിയൊരു ഭൂപ്രദേശത്തെ പൂർണ്ണ ഇസ്ലാമിക  വിശ്വാസത്തിലേക്ക് തിരിച്ചു കൊണ്ട് വന്ന ഫോദിയോ മുജദ്ദിദ് (യുഗപുരുഷൻ) ആണെന്ന് ചില വിഭാഗം  ജനങ്ങൾ വിശ്വസിക്കുന്നു.
1808-ൽ ഗോബിർ രാജ്യവംശത്തിന്റെ അപചയം പൂർണമാവുകയും ഗോബിറിലെ കലാപങ്ങൾ അവസാനിക്കുകയും ചെയ്തു.
ഉസ്മാന്റെ നേതൃത്വത്തിൽ ഇസ്ലാമിക നിയമങ്ങൾ അനുസരിച്ചുള്ള ഭരണം ഗോബിറിൽ സ്ഥാപിക്കപ്പെട്ടു.
1817-ൽ ഉസ്മാന്റെ മരണശേഷം അദ്ദേഹത്തിന്റെ പുത്രനായ മുഹമ്മദു ബെല്ലോ അധികാരം ഏറ്റെടുത്തു.
ഇസ്ലാമികതത്ത്വങ്ങളുടെ പ്രചാരണം
ഇസ്ലാമികതത്ത്വങ്ങളുടെ പ്രചാരണത്തിനായി ഉസ്മാൻ ലേഖനങ്ങളും കവിതകളും എഴുതി.
അനിസ്ലാമികവും ഹൗസ സംസ്കാരത്തിന്റെ പ്രതീകങ്ങളുമായ ആചാരങ്ങൾ, ചടങ്ങുകൾ, സംഗീതം , അലങ്കാര വസ്ത്രങ്ങൾ തുടങ്ങിയവയെ വിമർശിച്ചു കൊണ്ടുള്ളവയാണ് ഇദ്ദേഹത്തിന്റെ ലേഖനങ്ങൾ.
ഇദ്ദേഹത്തിന്റെ അൽ-ദാലിയ്യ (Al-daleyah) എന്ന കവിത മുഹമ്മദു നബിയുടെ സൂക്തങ്ങൾ പ്രചരിപ്പിക്കുവാൻ സഹായകമായി.
ഹൗസ സംസ്കാരത്തിലധിഷ്ഠിതമായ പശ്ചിമാഫ്രിക്കൻ ഭരണവും ആചാരങ്ങളും ഉന്മൂലനം ചെയ്ത് തത്സ്ഥാനത്ത് ഇസ്ലാമിക നിയമങ്ങളും വിശ്വാസങ്ങളും പുനസ്ഥാപിക്കുന്നതിൽ ഡാൻ ഫോദിയൊ ഉസ്മാൻ വിജയിച്ചു.
അവലംബം പുറത്തേക്കുള്ള കണ്ണികൾ http://countrystudies.us/nigeria/9.htm http://www.britannica.com/EBchecked/topic/620352/Usman-dan-Fodio http://nmfuk.org/danfodio.htm Archived 2013-04-04 at the Wayback Machine .
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ഡാൻ ഫോദിയൊ ഉസ്മാൻ (1754/5 - 1817) എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ഉസ്‌ബെക്കിസ്ഥാന്റെ ദേശീയപതാക
കുറുകേയുള്ള മൂന്ന് നീലയും വെള്ളയും പച്ചയും വരകളും രണ്ട് ചുവന്ന വരകളും ഒരു ചന്ദ്രക്കലയും പന്ത്രണ്ട് നക്ഷത്രങ്ങളുമുള്ള പതാകയാണ് ഉസ്ബെക്കിസ്ഥാന്റെ ദേശീയപതാക ( ഉസ്ബെക് : Oʻzbekiston davlat bayrogʻi ).
1991 സെപ്റ്റംബർ 1-ന് സോവിയറ്റ് യൂണിയൻ ശിഥിലമായതിന് മൂന്ന് മാസങ്ങൾക്ക് ശേഷമാണ് ഉസ്ബെക്കിസ്ഥാൻ സ്വാതന്ത്ര്യം പ്രഖ്യാപിച്ചത്.
പതാകയുടെ പുതിയ രൂപകൽപ്പന തിരഞ്ഞെടുക്കുവാൻ ഒരു മത്സരം സംഘടിപ്പിക്കുകയുണ്ടായി.
വിജയിച്ച രൂപകൽപ്പന 1991 നവംബർ 18-ന് ഉസ്ബെക്ക് സുപ്രീം സോവിയറ്റിന്റെ അസാധാരണമായ ഒരു യോഗത്തിൽ ദേശീയ പതാകയായി തിരഞ്ഞെടുക്കപ്പെട്ടു.
മദ്ധ്യേഷ്യയിൽ പുതുതായി രൂപവത്കരിക്കപ്പെട്ട രാജ്യങ്ങളിൽ സ്വന്തമായി ഒരു പതാക തിരഞ്ഞെടുക്കുന്ന ആദ്യത്തെ രാജ്യമായിരുന്നു ഉസ്ബെക്കിസ്ഥാൻ.
പുതിയ പതാക ഭാഗികമായി പഴയ പതാകയിൽ നിന്ന് പ്രേരണ ഉൾക്കൊണ്ടിട്ടുണ്ട്.
ചരിത്രം സോവിയറ്റ് യൂണിയനു കീഴിൽ 1952 ഓഗസ്റ്റ് 29 മുതൽ 1991 ഓഗസ്റ്റ് 31 വരെ നിലവിലുണ്ടായിരുന്ന ഉസ്ബെക്കിസ്ഥാൻ പതാക.
സ്വതന്ത്ര ഉസ്ബെക്കിസ്ഥാൻ 1991 സെപ്റ്റംബർ 1 മുതൽ 1991 നവംബർ 17 വരെ ഈ പതാക തുടർന്നും ഉപയോഗിച്ചു.
സോവിയറ്റ് ഭരണത്തിന്റെ ഭാഗമായി ഇന്നുള്ള ഉസ്ബെക്കിസ്ഥാൻ പ്രദേശത്ത് നിലനിന്നിരുന്ന റിപ്പബ്ലിക്ക് കമ്യൂണിസ്റ്റ് ബിംബങ്ങളോട് കൂടിയ ഒരു പതാകയാണ് ദേശീയ പതാക എന്ന നിലയിൽ ഉപയോഗിച്ചിരുന്നത്.
സോവ്യറ്റ് യൂണിയന്റെ പതാകയിൽ നിന്നാണ് ഇത് ഉരുത്തിരിഞ്ഞുണ്ടായത്.
1952-ൽ ഈ പതാക സ്വീകരിക്കപ്പെ‌ട്ടു.
ഈ പതാക സോവിയറ്റ് യൂണിയന്റെ പതാകയുമായി സാമ്യമുള്ളതാണെങ്കിലും ഒരു നീല ഭാഗവും വെള്ള അരികുകളും ഉണ്ടായിരുന്നു.
1991 സെപ്റ്റംബർ 1-ന് സോവിയറ്റ് യൂണിയൻ ശിഥിലമായതിന് ഏകദേശം മൂന്ന് മാസങ്ങൾക്ക് ശേഷമാണ് ഉസ്ബെക്കിസ്ഥാൻ സോവിയറ്റ് സോഷ്യലിസ്റ്റ് റിപ്പബ്ലിക് സ്വാതന്ത്ര്യം പ്രഖ്യാപിച്ചത്.
ഒരു പുതിയ ഉസ്ബെക്കിസ്ഥാൻ പതാകയ്ക്കായുള്ള അന്വേഷണം ഉടൻ തന്നെ ആരംഭിച്ചു.
പുതിയ രൂപകൽപ്പന തിരഞ്ഞെടുക്കുവാൻ ഒരു മത്സരം സംഘടിപ്പിക്കുകയുണ്ടായി.
ഇരുനൂറിലധികം ആൾക്കാർ തങ്ങളുടെ ഡിസൈനുകൾ മത്സരത്തിൽ സമർപ്പിച്ചു.
വിജയിയായ ഡിസൈൻ കണ്ടെത്തുവാനായി ഒരു കമ്മീഷൻ രൂപവൽക്കരിച്ചു.
കമ്മീഷൻ എല്ലാ രൂപകൽപ്പനകളും പരിശോധിക്കുകയും പ്രധാനപ്പെട്ട അധികാരകേന്ദ്രങ്ങളിൽ നിന്ന് അഭിപ്രായം സ്വീകരിക്കുകയും ചെയ്തു.
വിജയിച്ച രൂപകൽപ്പന 1991 നവംബർ 18-ന് ഉസ്ബെക്കിസ്ഥാന്റെ പതാകയായി സ്വീകരിച്ചു.
ഉസ്ബെക്ക് സുപ്രീം സോവിയറ്റിന്റെ അസാധാരണമായ ഒരു യോഗത്തിലാണ് പുതിയ പതാക സ്വീകരിക്കപ്പെട്ടത്.
ഇതോടെ മദ്ധ്യേഷ്യയിൽ പുതുതായി രൂപവത്കരിക്കപ്പെട്ട രാജ്യങ്ങളിൽ സ്വന്തമായി ഒരു പതാക തിരഞ്ഞെടുക്കുന്ന ആദ്യത്തെ രാജ്യമായി ഉസ്ബെക്കിസ്ഥാൻ മാറി.
രൂപകൽപ്പന ബിംബങ്ങൾ
പതാകയിലെ നിറങ്ങൾക്കും രൂപങ്ങൾക്കും സാംസ്കാരികവും രാഷ്ട്രീയവും പ്രാദേശികവുമായ അർ‌ത്ഥങ്ങളുണ്ട്.
വെള്ളനിറം സമാധാനവും പരിശുദ്ധിയും സൂചിപ്പിക്കുന്നു.
നീലനിറം ജലത്തെയും ആകാശത്തെയുമാണ് സൂചിപ്പിക്കുന്നത് .
നീലനിറം തിമൂറിന്റെ പതാകയെയും സൂചിപ്പിക്കുന്നു.
തിമൂർ ഇന്നത്തെ ഉസ്ബെക്കിസ്ഥാൻ പ്രദേശം പതിനാലാം നൂറ്റാണ്ടിൽ ഭരിച്ചിരുന്നു.
പച്ചനിറം ഔദ്യോഗികമായി "പരിസ്ഥിതിയെയും ഉത്പാദനശേഷിയെയും" ആണ് സൂചിപ്പിക്കുന്നത്.
ഇസ്ലാം മതത്തെയും ഈ നിറം സൂചിപ്പിക്കുന്നു.
വണ്ണം കുറഞ്ഞ ചുവന്ന വരകൾ എല്ലാവർക്കും ഉള്ളിലുള്ള "ജീവശക്തിയെ" പ്രതിനിധീകരിക്കുന്നു.
‌ചന്ദ്രക്കല ഒരു സ്വതന്ത്ര രാജ്യം എന്ന നിലയിൽ ഉസ്ബെക്കിസ്ഥാന്റെ പുനർജന്മത്തെ സൂചിപ്പിക്കുന്നു.
ഉസ്ബെക്കിസ്ഥാനിലെ 88% പേരും പിന്തുടരുന്ന ഇസ്ലാം മതത്തെയും ചന്ദ്രക്കല ബിംബവത്കരിക്കുന്നുണ്ട്.
ചന്ദ്രക്കലയുടെ വലതുവശത്തായി പന്ത്രണ്ട് നക്ഷത്രങ്ങളുണ്ട്.
ഇവ ഇസ്ലാമിക കലണ്ടറിലെ മാസങ്ങളെ സൂചിപ്പിക്കുന്നു.
പന്ത്രണ്ട് രാശികളെയും ഇവ സൂചിപ്പിക്കുന്നുണ്ട്..
നിയമപരമായ സംരക്ഷണം
2010 ഡിസംബർ 27-ന് പ്രസിഡന്റ് ഇസ്ലാം കരിമോവ് നിലവിലുള്ള നിയമത്തിൽ ഒരു ഭേദഗതി അംഗീകരിച്ചു.
കൊടിയും മുദ്രയും പോലു‌ള്ളവയുടെ സംരക്ഷണം ഈ ഭേദഗതി ഉറപ്പുവരുത്തുന്നു.
ഉസ്ബെക്കിസ്ഥാന്റെ പതാക പരസ്യങ്ങളിലും രേഖകളിലും ഉപയോഗിക്കുന്നതും വാണിജ്യപരമായ ആവശ്യങ്ങൾക്കായി ദുരുപയോഗം ചെയ്യുന്നതും ഈ നിയമം നിരോധിക്കുന്നു.
ഉസ്ബെക്കിസ്ഥാൻ ഗവണ്മെന്റുമായി ബന്ധമില്ലാത്ത സംഘടനകൾ ദേശീയ സിംബലുകളുമായി സാമ്യമുള്ള ലോഗോകൾ ഉപയോഗിക്കുന്നത് ഈ നിയമം നിരോധിക്കുന്നു.
പണ്ടുണ്ടായിരുന്ന പതാകകൾ 1925 ജൂലൈ 22 മുതൽ 1926 ജനുവരി 9 വരെ 1926 ജനുവരി 9 മുതൽ 1931 വരെ 1931 മുതൽ 1935 ജനുവരി വരെ 1935 ജനുവരി മുതൽ 1937 വരെ 1937 മുതൽ 1941 ജനുവരി 16 വരെ 1941 ജനുവരി 16 മുതൽ 1952 ഓഗസ്റ്റ് 29 വരെ 1952 ഓഗസ്റ്റ് 29 മുതൽ 1991 നവംബർ 18 വരെ 1991 നവംബർ 18 മുതൽ ഇന്നുവരെ സാമ്യമുള്ള പതാകകൾ ലെസോതോയുടെ പതാക സിയറ ലെയോണിന്റെ പതാക കൊളംബിയയിലെ സാന്റിയാഗോ ഡെ കാലിയുടെ പതാക പണ്ട്‌ലാന്റിന്റെ പതാക റിപ്പബ്ലിക് ഓഫ് മൊളോസിയയുടെ പതാക ഇവയും കാണുക ഉസ്ബെക്ക് എസ്.എസ്.ആറിന്റെ പതാക അവലംബം ബാഹ്യ കണ്ണികൾ Flags of Uzbekistan എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Uzbekistan at Flags of the World Uzbekistan - Vexillographia
ഉഹുരു കെൻയാട്ട ഇംഗ്ലീഷ് വിലാസം https://ml.wikipedia.org/wiki/Uhuru_Kenyatta
കെനിയയുടെ ഉപപ്രധാനമന്ത്രിയാണ് ഉഹുരു കെൻയാട്ട (ജനനം : ).
2013 ലെ പ്രസിഡന്റ് തിരഞ്ഞെടുപ്പിൽ വിജയിക്കുമെന്ന് കരുതപ്പെടുന്നു.
കെനിയയുടെ രാഷ്ട്രപിതാവ് ജോമോ കെൻയാട്ടയുടെ മകനാണ് ഉഹുരു കെൻയാട്ട.
2007ലെ പ്രസിഡന്റ് തിരഞ്ഞെടുപ്പിനോടനുബന്ധിച്ച് വർഗീയകലാപത്തിന് തിരികൊളുത്തിയ കുറ്റത്തിന് ഹേഗിലെ അന്താരാഷ്ട്ര ക്രിമിനൽ കോടതിയിൽ വിചാരണ നേരിടുകയാണ് കെൻയാട്ട.
2021 ഒക്ടോബറിൽ, പണ്ടോറ പേപ്പേഴ്സ് അഴിമതിയിൽ അദ്ദേഹത്തെ ഉദ്ധരിച്ചു.
അവലംബം ↑ {{ cite news }} : External link in | title= ( help ) പുറം കണ്ണികൾ ഔദ്യോഗിക വെബ്സൈറ്റ് Uhuru Kenyatta Archived 2013-03-17 at the Wayback Machine .
ഉഹ്നിവ്
ഉഹ്നിവ് പടിഞ്ഞാറൻ ഉക്രെയ്നിലെ ലിവിവ് ഒബ്ലാസ്റ്റിലെ (മേഖല) ചെർവോനോഹ്രാദ് റയോണിലെ ഒരു നഗരമാണ് 2021 ൽ കണക്കാക്കിയതു പ്രകാരം ഈ നഗരത്തിലെ ജനസംഖ്യ 952 ആയിരുന്നു.
ഉഹ്നിവ് (അല്ലെങ്കിൽ ഉഹ്നോവ്, ഉച്നോവ് അല്ലെങ്കിൽ ഹിവ്നിവ്) ഉക്രെയ്നിലെ ഏറ്റവും ചെറിയ നഗരമാണ്.
ലിവിവ് ഒബ്ലാസ്റ്റിലെ ചെർവോനോഹ്രാഡ് റയോണിന്റെ ഭാഗമായ ഇത്, ബെൽസിൽ നിന്ന് 22 കിലോമീറ്ററും റാവ-റുസ്കയിൽ നിന്ന് 21 കിലോമീറ്ററും അകലെയാണ് സ്ഥിതിചെയ്യുന്നത്.
ഏകദേശം ഉക്രേനിയൻ-പോളണ്ട് അതിർത്തിയിലായി ഇത് സ്ഥിതി ചെയ്യുന്നു.
ഉഹ്‌ദ് യുദ്ധം ഇംഗ്ലീഷ് വിലാസം https://ml.wikipedia.org/wiki/Battle_of_Uhud ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
ഉഹ്ദ് യുദ്ധം (Arabic: غزوة أحد‎ Ġazwat ‘Uḥud) ക്രി.
വ.625 മാർച്ച് 19ന് (ഹിജ്റ 3ആം വർഷം ശവ്വാൽ 3ന്) പ്രവാചകൻ മുഹമ്മദിന്റെ  ﷺ നേതൃത്വത്തിൽ മദീനയിലെ മുസ്ലിം സമൂഹവും അബുസുഫിയാനിന്റെ നേതൃത്വത്തിൽ മക്കയിലെ ഖുറൈഷികളും തമ്മിൽ നടന്ന യുദ്ധമാണ്.
വ.613 പ്രവാചകൻ മുഹമ്മദ് മക്കയിൽ ഇസ്ലാമിക പ്രബോധനവുമയി രംഗത്തിറങ്ങിയതു മുതൽ മക്കയിലെ സമൂഹം അദ്ദേഹത്തെ പലവിധത്തിലും ഉപദ്രവിച്ചു പോന്നു.
മക്കയിൽ അദ്ദേഹത്തിന് വളരേകുറച്ച് അനുയായികളെയെ ലഭിച്ചുള്ളു.
അക്രമം അതിന്റെ മൂർദ്ധന്യത്തിലെത്തിയപ്പോൾ യസ്രിബ്( മദീന )വാസികളുടെ ക്ഷണപ്രകാരം മുഹമ്മദും അനുയായികളും അങ്ങോട്ടു പാലായനം ചെയ്തു.
മദീനയിൽ പ്രവാചകൻ ഒരു ഇസ്ലാമിക സമൂഹം പടുതുയർത്തി.
മദീനയെ നശിപ്പിക്കാൻ വൻയുദ്ധസന്നാഹവുമായി എത്തിയ മക്കക്കാരെ ബദ്റിൽ വച്ച് നാമമാത്ര മുസ്ലിംകൾ പരാജയപ്പെടുത്തി.
ഇതിനു പ്രതികാരമായി അടുത്തവർഷം മക്കക്കാർ നടത്തിയ നീക്കമാണ് ഉഹ്ദ് യുദ്ധത്തിൽ കലാശിച്ചത്.
യുദ്ധം പ്രമാണം:Battle of Auhad.gif യുദ്ധ ഭൂപടം, മക്കക്കാരുടെയും മുസ്ലിംകളുടേയും തമ്പുകൾ കാണാം.
ഹിജ് റ വർഷം 3 ശവ്വാൽ മാസം മക്കക്കാർ അബു സുഫ് യാന്റെ നേതൃത്വത്തിൽ 3000 കാലാൾപടയും 200 അശ്വഭടന്മാരും അടങ്ങുന്ന സൈന്യവുമായി മദീനയെ ലക്ഷ്യമാക്കി നീങ്ങി.
മദീനയുടെ പ്രാന്തപ്രദേശമായ ഉഹ്ദ് മലയടിവാരത്തിൽ 1000 കലാൾപടയടങ്ങുന്ന പ്രവാചകസൈന്യം മക്കക്കാരെ പ്രതീക്ഷിച്ചു നിലയുറപ്പിച്ചു.
പിന്നിൽ നിന്നുള്ള ആക്രമണം തടയാനായി കുറച്ചു അമ്പെയ്ത്തുകാരെ പ്രവാചകൻ ഉഹ്ദ് മലയുടെ മുകളിൽ വിന്യസിച്ചു,എന്തു സംഭവിച്ചാലും താഴെയിറങ്ങരുതെന്ന് കല്പ്പിക്കുകയും ചെയ്തു.
ശവ്വാൽ 3ന് യുദ്ധം ആരംഭിച്ചു.
തുടക്കത്തിൽ മുസ്ലിംകൾക്കായിരുന്നു വിജയം.
ഖുറൈഷികൾ പിൻവാങ്ങിത്തുടങ്ങി.
മലമുകളിൽ നിലയുറപ്പിച്ച അമ്പെയ്ത്തുകാരിൽ ഭൂരിഭാഗവും യുദ്ധമുതൽ സംഭരിക്കാനായി പ്രവാചകകല്പ്പന ധിക്കരിച്ച് താഴെ ഇറങ്ങി.
ഇതു കണ്ട ഖുറൈഷി പടനായകൻ ഖാലിദ് ബിൻ വലീദ് മക്കക്കരെയും കൂട്ടി ഉഹ്ദ് മലയുടെ പിന്നിലൂടെ കറങ്ങി വന്ന് മുസ്ലിംകളെ പിന്നിൽ നിന്ന് ആക്രമിച്ചു.
അപ്രതീക്ഷിത ആക്രമണത്തിൽ മുസ്ലിം സൈന്യം ഛിന്നഭിന്നമായി.
മുസ്ലിം നാകയകൻ ഹംസ ബിൻ താലിബ് വധിക്കപ്പെടുകയും,പ്രവാചകന് പരിക്കേൽക്കുകയും ചെയ്തു.
പ്രവാചകൻ വധിക്കപ്പെട്ടു എന്നുള്ള കിംവദന്തിയും പരന്നു.
പിന്നീട് മുസ്ലിംകൾ ഖുറൈഷികളെ തുരത്തിയെങ്കിലും മുസ്ലിംകൾക്ക് കനത്ത നഷ്ടമുണ്ടായി.70ഓളം മുസ്ലിംകൾ ഈ യുദ്ധത്തിൽ വധിക്കപ്പെട്ടു.
യുദ്ധത്തിൽ കൊല്ലപ്പെട്ട മുസ്ലിംകളെ പ്രവാചകൻ യുദ്ധഭൂമിയിൽ തന്നെ കബറടക്കി.
തുടർന്ന് ഒരു ചെറുസംഘത്തെ മക്കക്കാരുടെ പിന്നിൽ അയച്ചു.
മക്കക്കാരെ മദീനപ്രദേശത്തു നിന്നു കഴിവതും വേഗം അകറ്റാൻ സമ്മർദ്ദം ചെലുത്താൻ വേണ്ടിയായിരുന്നു ഇത്.
ഇസ്ലാം കവാടം അവലംബം ↑ Watt (1974) p. 136 ഇതുകൂടി കാണുക
ബദ്ർ യുദ്ധം യമാമ യുദ്ധം
ഉസ്മാൻ ഒന്നാമൻ
പതിമൂന്ന് പതിനാല് നൂറ്റാണ്ടുകളിൽ  (1254/5- 1323/4) തുർക്കിയിലെ ഇന്നത്തെ അങ്കാറക്കടുത്ത് ജീവിച്ചിരുന്ന തുർക്കിഷ് മംഗോളിയരുടെ ഖായി ബേ യും {ഗോത്രനേതാവും}  തുർക്ക് സെൽജ്ജൂക്കുകളുടെ  സുൽത്താനുമാണ് ഉസ്മാൻ ഗാസി .
പ്രസിദ്ധമായ ഉസ്മാനിയ്യ ( ഓട്ടോമൻ ) ഭരണവംശ  സ്ഥാപകനാണ് ഇദ്ദേഹം .
ഖായി ബേ ആയിരുന്ന ഉർത്വുഗ്റുലിൻറെ മകനായി  1254- 55 ലാണ്  ഉസ്മാൻറെ  ജനനം .
പഠനത്തിലും ആയോധന കലയിലും സമർഥനായിരുന്ന ഉസ്മാൻ പെട്ടെന്ന് തന്നെ ഗോത്രാംഗങ്ങൾക്കിടയിൽ  സർവ്വസമ്മതനായി മാറി.
പിതാവിൻറെ സഹകാരിയായിരുന്ന ശൈഖ് ഇദ്‌ബലി യുടെ ശിഷ്യത്വം സ്വീകരിച്ചു ഉസ്മാൻ ഗാസി ആത്മീയ ജ്ഞാനത്തിലും അവഗാഹം നേടി.
1280 ൽ പിതാവായ ഉർത്വുഗ്റുലിൻറെ  മരണ ശേഷം ബേ ആയി ചുമതലയേറ്റ അദ്ദേഹം .
ഗോത്രത്തിനു നേരെ ഉയർന്നു വരുന്ന ഭീഷണികളെ ചെറുക്കാനുള്ള ശ്രമങ്ങളാരംഭിച്ചു.
വാൾ പയറ്റിലും അമ്പെയ്ത്തിലും പ്രാവീണ്യരായ വിദഗ്ദ്ധ അശ്വാരൂഢരായ സൂഫി പോരാളികളുടെ ചെറു സംഘമായിരുന്നു ഉസ്മാൻറെ സൈന്യം.
വേഗതയിൽ ശത്രു കൂടാരങ്ങളിലേക്കു പാഞ്ഞു കയറി നാശമുണ്ടാക്കി പിൻവാങ്ങുകയെന്ന  .
ഹിറ്റ് ആൻഡ് റൺ യുദ്ധ തന്ത്രമായിരുന്നു അവരുടേത് എന്ന് ആധുനിക യുദ്ധ വിദഗ്ദ്ധർ നിരൂപണം ചെയ്തിട്ടുണ്ട്.
തുർക്കിഷ്- ആന്തോളിയൻ യുദ്ധ തന്ത്രങ്ങൾ സമന്വയിപ്പിച്ചു  മംഗോളിയരുടെയും, ബൈസന്റൈൻ സാമ്രാജ്യത്തിൻറെയും ആക്രമങ്ങളെ ഫലപ്രദമായി ചെറുക്കാൻ ഉസ്മാനായത് സമീപ ഗോത്രങ്ങളിലും അദ്ദേഹത്തിൻറെ പ്രീതി വർദ്ധിപ്പിക്കാനിടയായി.
ലളിത ജീവിതവും,വിനയാമാർന്ന പെരുമാറ്റവും കൊണ്ട് ഉസ്മാൻ സർവ്വരുടേയും പ്രീതി പിടിച്ചു പറ്റിയിരുന്നു.
യുദ്ധധനം  പോരാളികൾക്കും, ഗോത്രാംഗങ്ങൾക്കും, മരണപ്പെട്ടവർക്കും വിഭജിച്ചു നൽകിയ പ്രവർത്തനങ്ങൾ  സൈനികർക്കും ഗോത്ര പോരാളികൾക്കും അദ്ദേഹത്തോടുള്ള ആത്മാർഥത വർദ്ധിപ്പിക്കാനിടയാക്കി. 'ഒരു നാളിൽ ഉസ്മാൻ ഒരു സ്വപ്നം കണ്ടു ഗുരുവായ ശൈഖ് ഇദ്‌ബലി യുടെ നെഞ്ചിൽ നിന്നും ഒരു ചന്ദ്രകല ഉദിച്ചുയർന്നു തൻറെ നെഞ്ചിലേക്ക്  വന്നു ചേരുന്നു. ശേഷം ഒരു മരം തൻറെ നാഭിയിൽ നിന്നും പൊട്ടി മുളക്കുന്നു. അതിൻറെ വേരുകൾ തന്നിലേക്ക്  ആഴത്തിലിറങ്ങിയിരിക്കുന്നു ചില്ലകൾ ലോകമൊട്ടുക്കും പടർന്നു പന്തലിച്ചിരിക്കുന്നു. അത്ഭുത പരിതന്ത്രനായി ഉസ്മാൻ  സൂഫി ഗുരുവിനരികിൽ പോയി സ്വപ്നം  വിശദീകരിച്ചു . ശൈഖ് ഇദ്‌ബലി അതിൻറെ  വ്യാഖ്യാനം വിവരിച്ചു കൊണ്ട് പറഞ്ഞു 'നീയെൻറെ മകളെ വിവാഹം ചെയ്യും ശേഷം   ലോകത്തിൻറെ  മിക്ക ഭാഗങ്ങളും കീഴടക്കുന്ന  ശക്തിമത്തായ ഒരു സാമ്രാജ്യത്തിൻറെ അടിത്തറ നിന്നിലൂടെ ആരംഭിക്കും ഉസ്മാൻ ഗാസിയുടെ ശവകുടീരം
മിത്ത് യാഥാർഥ്യമായെന്ന വണ്ണം നാളുകൾ കഴിഞ്ഞു ഉസ്മാൻ തൻറെ സൂഫി ഗുരുവിൻറെ  മകളെ കല്യാണം കഴിച്ചു.
ബൈസന്റൈൻ സാമ്രാജ്യവുമായുള്ള പോരാട്ടങ്ങളിലൂടെ  ശക്തിമത്തായ ഒരു സാമ്രാജ്യത്തിനു നാന്ദി കുറിക്കുകയും ചെയ്തു.
സൂഫി ഗുരുവിൻറെ  മകളുമായുള്ള ദാമ്പത്യ ബന്ധത്തിൽ ജനിച്ച മകനാണ് ഓട്ടോമൻ സുൽത്താന്മാരിൽ പ്രഥമനും, കീർത്തി കേട്ടവനുമായ ഉർഹാൻ ഗാസി .
പിതാവും പുത്രനുമൊന്നിച്ചു നടത്തിയ പടയോട്ടത്തിൽ സമീപ പ്രദേശങ്ങൾ ഒന്നൊന്നായി അധീനതയിലായി.
1299 ഇൽ കീഴടക്കിയ പ്രദേശങ്ങൾ ഉസ്മാനിയേറ്റ്‌ എന്നറിയപ്പെടുവാൻ തുടങ്ങി.
യൂറോപ്പ് മുതൽ ഏഷ്യയും ആഫ്രിക്കയും പരന്നു കിടക്കുന്ന ലോകത്തിലെ ഏറ്റവും വലിയ സാമ്രാജ്യമായ ഓട്ടോമൻ രാജവംശത്തിൻറെ തുടക്കമായിരുന്നു അത്.
1320 ഇൽ ഭരണം മകന് കൈമാറി പൂർണ്ണമായി ആത്മീയ ജീവിതത്തിലേക്ക് മുഴുകിയ  ഉസ്മാൻ ഗാസി 1324 ഇൽ ബർസയിൽ വെച്ച് മരണപ്പെട്ടു.
ഇത് കാണുക
https://www.youtube.com/watch?v=uIBO-meEtC8
ഉസ്സൻഗോഡ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Ussangoda_National_Park
ശ്രീലങ്കയിലെ 21-ാമത്തെ ദേശീയോദ്യാനമാണിത് ഉസ്സൻഗോഡ ദേശീയോദ്യാനം.
ഈ പ്രദേശത്തിന്റെ ഭൂമിശാസ്ത്രപരമായും, പുരാവസ്തുപ്രാധാന്യവും ജീവശാസ്ത്രപരവുമായ പ്രത്യേകതകൾ കണക്കിലെടുത്താണ് ഈ ദേശീയോദ്യാനം നിലവിൽവന്നത്.
ഈ ദേശീയോദ്യാനത്തിന്റെ കിഴക്കൻ അതിർത്തിയിൽ കളമേറ്റിയ വന്യമൃഗ സംരക്ഷണകേന്ദ്രവും കാണപ്പെടുന്നു.
ഹിന്ദു പുരാണത്തിൽ രാവണൻ പുഷ്പകവിമാനം നിർത്തിയ സ്ഥലമാണ് ഉസ്സൻഗോഡ എന്നാണ് വിശ്വസിക്കുന്നത്.